PostMusée

De PostMusée ass e Musée am Garer Quartier an der Stad Lëtzebuerg, an deem d'Geschicht vun der Post an der Telekommunikatioun zu Lëtzebuerg haaptsächlech unhand vun historeschen Exponate gewise gëtt.

E gëtt vun der Lëtzebuerger Post bedriwwen, an ass am Keller vum Accinautosgebai op der Garer Plaz, Eck Rue d'Épernay, ageriicht.

Den Entrée ass gratis. Visitte ginn nëmmen op Rendez-vous organiséiertInformatioun op der Websäit Das Postmuseum op postgroup.lu, gekuckt den 19. August 2018.

 Exponaten 
D'Sammlung setzt sech graff aus dräi Domainen zesummen:
 Telekommunikatioun: Ausgestallt sinn al Telefons- a soss seele Kommunikationsapparater, wéi z. B. e Morseapparat, eng manuell an eng elektromechanesch Telefonzentral an d'Rekonstruktioun vun engem Schantje mat Telefonsleitungen.
Postwiesen: Hei stinn eng Postkutsch vun 1880, an en Original-Postguichet vun 1912 an e Büro vun enger Poststatioun. Ausserdeem sinn do all Timberen ze gesinn, déi zënter 1852 zu Lëtzebuerg erauskomm sinn, sou wéi och al Drockplacke vu verschiddenen Timbersbéi, an och soss Uniformen a Geschier aus dem Postbetrib.
Postscheck: Ze gesi sinn al Objeten an Apparaten aus den Ufanksjore vum Postscheck.
Biller

 Um Spaweck 

Säit iwwer de Musée op postgroup.lu
Säit op visitluxembourg.com

Kategorie:Muséeën zu Lëtzebuerg
Kategorie:Garer Quartier (Stad Lëtzebuerg)
Kategorie:Postwiesen